# Sähköinen tenttipalvelu tietosuojailmoitus - julkaistu 26.5.2018

## Palvelun nimi

Sähköinen tenttipalvelu Exam

## Henkilötietojen käsittelyn tarkoitukset

Sähköistä tenttipalvelua käytetään sähköisen tenttien laatimiseen, varaamiseen, suorittamiseen ja tenttien arviointiin. Tentin opettaja tai palvelun pääkäyttäjä laatii tentin järjestelmään ja avaa opiskelijoiden varattavaksi. Opiskelija varaa tenttiajan ja suorittaa tentin yliopiston käyttäjätunnuksella. Opettaja arvioi tenttivastaukset kirjautumalla järjestelmään yliopiston tunnuksilla. Opintotoimiston henkilökunta kirjautuu järjestelmään katsomaan tenttien arvioinnit opintorekisteriin kirjaamista varten. Ylläpitäjät näkevät kaikkien käyttäjien ja tenttien tiedot palvelun ylläpitoa, hallinnointia sekä prosessiin ja teknisiin kysymyksiin liittyvien asioiden selvittämiseksi.

## Käsittelyn oikeusperuste

Käsittely perustuu yliopistolain ([558/2007](http://www.finlex.fi/fi/laki/ajantasa/2009/20090558)) 2§:ssä asetettuun yliopiston perustehtävään ja sen toteuttamiseen.

## Yhteystiedot

Tunnistautumista varten kerätään:

* Nimi, sähköpostiosoite, kotiorganisaatio
* (opiskelijasta) Opiskelijanumero

Tenttien arviointia ja suoritusten rekisteriin vientiä varten kerätään:

* vastaukset ja tenttien arviointitiedot (arvosana, mahdollinen palaute ja arviointipäivämäärä)

Palvelun käytöstä tallentuu lokitustietoja. Palvelun käytöstä tallentuu lokitustietoja, josta selviää palvelun käyttäjä, ajankohta, toimenpiteet sekä IP osoite. Lisäksi tallentuu tenttitilakohtainen valvontavideo, ks. [Sähköisen tenttipalvelun videovalvonnan tietosuojailmoitus](https://www.utu.fi/sites/default/files/public%3A/media/file/S%C3%A4hk%C3%B6isen%20tenttipalvelun%20videovalvonnan%20tietosuojailmoitus_2021_saavutettava.docx)

## Tietojen alkuperä, jos ei rekisteröidyltä itseltään

Yliopiston opintotietojärjestelmä

## Henkilötietojen säilytysaika

Opiskelijan haka-tunnistetietoja (käyttäjätunnus, nimitiedot ja sähköposti sekä opiskelijanumero) säilytetään tällä hetkellä pysyvästi.

Tentin vastaus ja arviointi säilytetään tenttijärjestelmässä kaksi vuotta arvioinnin lukitsemisesta. Tämä perustuu arkistoinmuodostussäännön kypsyysnäytevastausten säilytysaikaan.

## Mahdolliset henkilötietojen vastaanottajat tai vastaanottajaryhmät

Nimi, opiskelijanumero ja sähköpostiosoite näkyvät sähköisessä tenttipalvelussa tentin vastuuopettajille, suorituksia kirjaaville opintohallinnon henkilöille sekä palvelun ylläpitäjille. Samoin näkyvät opiskelijan tenttivastukset ja arviointitiedot. Henkilötietoja ei luovuteta kolmansille osapuolille tai muuhun käyttöön.

## Tietojen julkisuus tai salassapito

Korkeakoulun opiskelijatietorekisterin tiedot ovat viranomaisen toiminnan julkisuudesta annetun lain (JulkL 621/1999) tarkoittamia julkisia asiakirjoja, joita annetaan nähtäväksi pyydettäessä. Julkisia asiakirjoja luovutetaan pyydettäessä JulkL:n 13 § ja 16 §:n ja Tietosuojalain (1050/2018) edellytysten mukaisesti. Rekisteriin ei tallenneta salassapidettäviä eikä arkaluontoisia tietoja.

Henkilötiedoista palvelimelle syntyvä henkilörekisteri on suojattu ylläpitäjien henkilökohtaisilla käyttöoikeuksilla. Tietoverkossa siirrettäessä henkilötiedot on suojattu SSL-tekniikalla.

Haka-kirjautumisen yhteydessä luovutettavat tiedot käyttäjä näkee kirjautumalla: <https://rr.funet.fi/attribute-test/>

## Rekisteröidyn tarkistusoikeus

Sinulla on oikeus pyytää rekisterinpitäjältä pääsy sinua itseäsi koskeviin henkilötietoihin sekä oikeus pyytää kyseisten tietojen oikaisemista tai poistamista taikka käsittelyn rajoittamista ja vastustaa käsittelyä.

Sinulla on oikeus tehdä valitus valvontaviranomaiselle.

Käyttäjä saa nähtäville järjestelmässä olevat omat tietonsa lähettämällä pyynnön järjestelmän pääkäyttäjälle [exam@utu.fi](mailto:exam@utu.fi)

## Muut informoitavat tiedot

Lokimerkintöjä, joita käytetään palvelun tietoturvallisuudesta huolehtimiseen, palvelun tekniseen kehittämiseen sekä vikatilanteiden havaitsemiseen, estämiseen ja selvittämiseen (Tietoyhteiskuntakaari (917/2014) 138§, 141§, 144§). Lokeja säilytetään näihin tarkoituksiin tarvittava aika eikä niitä käytetä muuhun tarkoitukseen. Palvelun ylläpitäjä pääsee katsomaan raportin lokitietoja.

Turun yliopiston tietosuojavastaavan yhteystieto sähköpostitse: [dpo@utu.fi](mailto:dpo@utu.fi)

Henkilötietojen suojaamisen periaatteet kuvataan erillisellä sivulla: <http://www.utu.fi/en/unit/university-services/it-services/information_security/Pages/Data-Security-Description.aspx>

Lisätietoa tietosuojaselosteesta [Tietosuojavaltuutetun sivuilta/](http://www.tietosuoja.fi/fi/index.html)